Vetrarsólstöðuhlaup var hlaupið frá Borgarnesi 22. desember sl . Ingimundur Einar Grétarsson og Stefán Gíslason hlupu Hvanneyrarhringinn og Þuríður Helgadóttir hljóp frá Krumshólum í Borgarnes . Veðrið sýndi ýmis tilbrigði meðan á hlaupinu stóð , t.d. gægðist sólin yfir Hafnarfjallið í stutta stund en haglélið dundi hinsvegar á hlaupurunum undir Tungukolli . Það var kalt og strekkingsvindur en það virtist ekki hafa áhrif á hlauparana . Við Ferjubakkaveg hlupu hross með veginum nokkurn spöl , hlaupurunum til samlætis . Frá vegamótum Ferjubakkavegar lagðist veðrið þó fyrst í fang hlauparanna á meðan bílaumferðin brunaði hjá í báðar áttir . Höfðu þeir á orði að ekki hefði verið ónýtt að geta hlaupið víðsfjarri allri umferð og því vantaði göngustíginn sem til stendur að leggja frá Hamri að Borgarnesi .